Αν και δεν απαιτείται κάποια ειδική προετοιμασία για την εξέταση καλό είναι να φορέσετε ρούχα άνετα, που δεν σας εφαρμόζουν στενά. Η συσκευή θα τοποθετηθεί κάτω από την μπλούζα σας. Επίσης, είναι σημαντικό να αποφύγετε να φορέσετε κοσμήματα ή άλλα μεταλλικά αντικείμενα, γιατί μπορεί να προκαλέσουν παράσιτα κατά την καταγραφή. Αν είστε ιδιαίτερα δασύτριχος ο καρδιολόγος σας θα σας ζητήσει να ξυρίσετε το στήθος σας στα συγκεκριμένα σημεία που τοποθετούνται τα αυτοκόλλητα ηλεκτρόδια.